《家大人七秩恭贺四首 其一》
明代·胡应麟

粲烂长生箓，高悬瀫水阳。中元秋届节，南极夜生光。

黄鹤吴天外，青鸾越海旁。惟应双瑞曲，永送万年觞。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。